Suchinthana/si-wikipedia huggingface dataset:
ඩොනල්ඩ් බ්‍රැඩ්මන් විසින් රැස් කොට ඇති ජාත්‍යන්තර ක්‍රිකට් ශතක ලැයිස්තුව

සමස්ත කාලයේදී බිහිවූ විශිෂ්ටතම පිතිකරුවා ලෙසින් බොහෝවිට හැඳින්වෙන, ඕස්ට්‍රේලියානු ක්‍රිකට් ක්‍රීඩක ශ්‍රීමත් ඩොනල්ඩ් බ්‍රැඩ්මන් විසින්,  1928 සිට 1948 දක්වා පැවැති ඔහුගේ ජාත්‍යන්තර අභිවෘත්තියෙහිදී,  ටෙස්ට් ක්‍රිකට් ශතක විසි නවයක් රැස් කර ගෙන ඇත.  > කෙසේවෙතත්, දෙවන ලෝක යුද්ධය ඇරඹීම නිසාත් ඉන්පසුව අසනීප තත්වයෙහි පසුවීම නිසාත්, 1940 සිට 1946 දක්වා ඔහුගේ ක්‍රිකට් අභිවෘත්තිය අතරමැද බිඳිණි.  1936–1937 තරග වාරයේදී, ඔහු ඕස්ට්‍රේලියානු පිළෙහි නායකත්වය භාර ගත් අතර,   නායකයා වශයෙන් කටයුතු කරද්දී ඔහුගේ ශතකයන්ගෙන් දහහතරක් රැස් කර ගති. තනි පිතිකරුවෙකු විසින් රැස් කර ඇති වැඩිම ද්විත්ව ශතක ගණන පිළිබඳ ලෝක වාර්තාවට බ්‍රැඩ්මන් හිමිකම් කියන්නේ ඔහු විසින් රැස් කර ඇති ද්විත්ව ශතක දොළස නිසාය. දෙවතාවක් ත්‍රිත්ව ශතක රැස් කල පිතිකරුවන් සතරදෙනා අතුරින් පළමුවැන්නා වූයේ ඔහු වන අතර, බ්‍රයන් ලාරා, විරෙන්ද්‍ර ෂෙවාග් සහ ක්‍රිස් ගේල් යන පිතිකරුවෝ  ඔහුට පසුව මෙය සිදු කලහ.  එංගලන්තයට එරෙහිව ඔහු විසින් රැස් කරන ලද ශතක දහනවය, තනි කණ්ඩායමකට එරෙහිව රැස් කරන ලද වැඩිම ශතක සංඛ්‍යාවෙහි ලෝක වාර්තාව වෙයි.  

1930 අළු බඳුන කරගාවලියෙහිදී එංගලන්තයට එරෙහිව ඔහු විසින් 334—ඔහුගේ පළමු ත්‍රිත්ව ශතකය —රැස් කල විට, බ්‍රැඩ්මන් විසින් එම ලකුණු අතරින් ලකුණු 309 ප්‍රමාණයක් රැස් කලේ, 1930 ජූලි 11 දිනදී වන අතර, වර්තමානයෙහිදීද තනි පිතිකරුවෙකු විසින් එක් දිනයකදී රැස් කෙරුණු වැඩිම ලකුණු සංඛ්‍යාව පිළිබඳ වාර්තාව එය වෙයි.  එය වැඩිම පෞද්ගලික ටෙස්ට් ලකුණු ප්‍රමාණය වූයේ, 1933 දී  වොලී හැමන්ඩ් විසින් ලකුණු 336 රැස් කල තෙක්ය.  ලෙන් හට්න් විසින් 1938දී ලකුණු 364ක් රැස් කර වොලී හැමන්ඩ් පසු කල අතර, එම වාර්තාව 1958 වන තුරු පැවතියේ  ගාෆීල්ඩ් සෝබර්ස් විසින් නොදැවී ලකුණු 365 රැස් කරන තුරුය. පසුව, වසර 2004 දී බ්‍රයන් ලාරා විසින් ලකුණු 400 ක් රැස් කලේය. පෙර සඳහන් කල  තරගාවලියෙහිදීම, බ්‍රැඩ්මන් විසින් තවත් ශතකයක් සහ ද්විත්ව ශතක දෙකක් රැස් කල අතර, ඉනිම 7 කදී ලකුණු 974ක් රැස් කලේය;මෙය තනි පිතිකරුවෙකු විසින් එක් තරගාවලියකදී රැස් කල වැඩිම ලකුණු ප්‍රමාණය වෙයි. 1937දී, ඉන්ෆ්ලුවෙන්සා රෝගයෙන් පෙලෙමින් සිටි බ්‍රැඩ්මන්, පිතිකරන ලැයිස්තුවෙහි සත්වන ස්ථානයේ ක්‍රීඩා කරමින් සිටියදී, ලකුණු 270 රැස් කරමින්,  තම පිළ එංගලන්තයට එරෙහි ජයග්‍රහණයක් වෙත මං යොමු කර දුනි.  2001 වසරෙහිදී, විස්ඩන් ක්‍රිකට් ක්‍රීඩකයින්ගේ ලිත විසින් තක්සේරුකෙරුණේ එය සමස්ත ක්‍රිකට් ක්‍රීඩාවෙහි විශිස්ටතම ඉනිම බවයි.7 වන අනුස්ථිතියෙහි පිටියට පිවිසි පිතිකරුවෙකු විසින් රැස් කරන ලද වැඩිම ලකුණු සංඛ්‍යාව එය වන අතර, 1934දී එංගලන්තයට එරෙහි ඔහුගේ ලකුණු 304, අංක 5 පිතිකරුවෙකු විසින් රැස් කරන ලද වැඩිම ලකුණු සංඛ්‍යාව වෙයි.

1948 වසරෙහිදී ක්‍රීඩාවෙන් ඔහු සමුගැනීම සිදු වන විට, ඉනිම අසූවක් තුලදී බ්‍රැඩ්මන් ශතක විසි නවයක් රැස් කර තිබුණි. ඔහුගේ ටෙස්ට් ලකුණු 6,996 අතුරින් ලකුණු 5,393 ක් රැස් කිරීමට උපකාරී වූ මෙම ශතක,  ක්‍රීඩා කල ඉනිමකට 36.25% ප්‍රමාණයක් ශතක යන අනුපාතයක් ඇතිව රැස් කර තිබුණි.  මෙය නිසා 99.94අභිවෘත්ති පිතිකරන සාමාන්‍ය අගයයක්  පවත්වාගෙන යෑමට ඔහුට හැකි වූ අතර, වෙනත් කිසිම පිතිකරුවෙකුට  61 සංඛ්‍යාව තරමට හෝ පිවිසීමට නොහැකි විය.  ඔහුගේ අවසන් ඉනිමේ තවත් ලකුණු සතරක් රැස් කලේ නම්, මෙම සාමාන්‍ය අගයය 100 ක් සහිතව ක්‍රීඩාවෙන් සමු ගැනීමට ඔහුට හැකියාව තිබුණි.

සූචිය

ටෙස්ට් ක්‍රිකට් ශතක

සටහන්

ආශ්‍රිත

ඩොනල්ඩ් බ්‍රැඩ්මන්
බ්‍රැඩ්මන්
බ්‍රැඩ්මන් 
බ්‍රැඩ්මන්
බ්‍රැඩ්මන්, ඩොනල්ඩ්
ලංකාවේ කලපු

ශ්‍රී ලංකාවේ ප්‍රධාන කලපු

ම                                 විශාලත්වය
                                      ව./කි.

පුත්තලම් කලපුව                        236.20

මඩකලපුව                                 128.72

කොක්කිලායි කලපුව                  55.94

මීගමු කලපුව                             35.48

මුන්දල් කලපුව                          32.37

නන්තිකාදල් කලපුව                   31.85

උපාර් කලපුව                             29.00

පෙරිය කලපුව                           18.64

උලාක්කාලි කලපුව                    15.54

නයාරු කලපුව                           14.76

හලාවත කලපුව                         8.02

පෙරියකරච්චි කලපුව                  7.25

මලාල කලපුව                           4.40

බුන්දල ලේවාය                         3.62

රේඛාව කලපුව                          3.62

කරගන් ලේවාය                        3.37

ඇඩ්ලිකල ලේවාය                     2.59

මහ ලේවාය                              1.81

ලුනාව කලපුව                           0.78

කලමැටිය කලපුව                      0.78
පිලිපීනයේ රජයේ නිවාඩු දිනයන්

මෙය, පිලිපීනයේ රජයේ නිවාඩු දින ලැයිස්තුවකි.

නිවාඩු වර්ග
පිලිපීනයේ කම්කරු සංග්‍රහය විසින් නිවාඩු වර්ග දෙකක් ගෙන හැර දක්වයි: "විධිමත් නිවාඩු" සහ "විශේෂ වැඩ-නොකරන දින".

මේවා හැරුණු විට, ඔහුගේ විවේක දිනයක නිවාඩු දින යෙදුනු විටෙක  (අමතර 30%) හෝ, ඔහු අතිකාල වැඩ කල විට (පැයකට අමතර 25%; විවේක දිනයක නම්, පැයකට  අමතර 30%) හෝ,    සේවකයෙකුට අමතර ගෙවුමක් කිරීම සිදු වෙයි.

දේශ-ව්‍යාප්ත සිහිකිරීම්

විධිමත් නිවාඩු

ආශ්‍රිත
රස්තෆාරි ව්‍යාපාරය

රස්තෆාරි ව්‍යාපාරය යනු ක්‍රි.ව. 1930දී ජමෙයිකාවේ අරම්භවුනු අාධ්‍යාත්මික සංකල්ප පද්ධතියකි. මෙය තැනෙක ආගමක් ලෙසද තවත් තැනෙක ජීවන ශෛලියක් ලෙසද විස්තර කෙරේ. මෙහි අනුගාමිකයන් ක්‍රි.ව. 1930 සිට 1974 දක්වා ඉතියෝපියාවේ අධිරාජයාව සිටි හෙයිලේ සෙල්ලාසි දේවත්වයේලා වන්දනා කරති.

ලෝ ප්‍රකට බොබ් මාලේ රස්තෆාරියානු දහමේ ප්‍රබල අනුගාමිකයෙකු ලෙස සැලකේ. බොබ් මාලේ, හඳුනා ගැනීමේ සංකේතයක් බඳු ඔහුගේ කොණ්ඩා විලාසිතාව ද රස්තෆාරියානු දහමේ දායාදයකි. මෙම දහම අදහනනෝ  ශාඛ භාක්ෂකයෝ වෙති.ඔවුන් තමන්ගේ ජීවිතයේ කොටසක් ලෙස ගංජා භාවිතා කරයි.ගංජා ඉරීම තුළින් දෙවියන් වෙත ළඟාවිය හැකිය යන්න ඔවුන්ගේ සදාතනික විශ්වාසයි. දෙවියන් විසින් ලබා දුන් ශරීරය කිසිඳු හේතුවක් නිසා විච්චේදනයට ලක් නොකරන ඔවුන් සැත්කම් ප්‍රතික්ෂේප කරන්නෝ වෙති.

ආශ්‍රිත ලිපි
 හෙයිලේ සෙල්ලාසි

රස්තෆාරි ව්‍යාපාරය
නව ආගමික ව්‍යාපාර
විලියම් කුමරු, වේල්සයෙහි කුමරු

විලියම් කුමරු, කේම්බ්‍රිජ්හී ආදිපාදවරයා  (1982, ජූනි 21 වන දින උපන්, විලියම් ආතර් පිලිප් ලුයී;) යනු  තෙවන චාල්ස් රජගේ, සහ ඔහුගේ බිරිය,  ඩයනා, වේල්සයෙහි කුමරියගේ වැඩිමහල් පුතා වෙයි වන අතර එක්සත් රාජධානියේ වර්තමාන ඔටුන්න හිමි කුමාරයාය.

සටහන්

ආශ්‍රිත

එක්සත් රාජධානියේ කුමරුවෝ
1982 උපත්
එංගලන්ත-සැන්සිබාර් යුද්ධය

එක්සත් රාජධානිය සහ සැන්සිබාර් සුල්තාන් රාජ්‍යය අතර  1896 අගෝස්තු 27 දිනදී, එංගලන්ත-සැන‍්සිබාර්  යුද්ධය   ඇවිලිණි.  ගැටුම පැවතියේ විනාඩි 40 ක පමණ කාලයක් තුලදී වන අතර,  එය ඉතිහාසයේ කෙටිම යුද්ධය වෙයි.   යුද්ධයේ ආසන්නතම හේතුව වූයේ 1896 අගෝස්තු 25 දිනදී සිදුවූ  බ්‍රිතාන්‍ය-ලැදි සුල්තාන් හමාඩ් බින් තුවයිනිගේ මරණය සහ ඉන්පසුව  සුල්තාන් කාලිඩ් බින් බර්ගාෂ්ගේ අනුප්‍රාප්තියත්ය. බ්‍රිතාන්‍ය බලධාරින්ගේ මනාපය වූයේ, බ්‍රිතාන්‍ය අවශ්‍යතාවයන්ට වඩාත් හිතවත්වූ,    හමුද් බින් මොහාමඩ් සුල්තාන්වරයා ලෙසින් පත්වීමය. 1886 දී අත්සන් තැබූ ගිවිසුමක් අනුව, සුල්තාන් රාජ්‍යයේ  අනුප්‍රාප්තිය සිදුවන විට බ්‍රිතාන්‍ය  කොන්සල්වරයාගේ අවසරය ලබා ගත යුතුව තිබුණද, කාලිඩ් විසින් එම අවශ්‍යතාවය සපුරා නොතිබුණි. යුද්ධ හේතුකයක් ලෙසින් මෙය සැලකූ බ්‍රිතාන්‍යයෝ, කාලිඩ් වෙත අවසන් නිවේදනයක් නිකුත්කරමින් දන්වාසිටියේ ඔහු සේනාංකයන් ක්‍රියාවිරහිත කොට මාලිගාවෙන් පිටවන ලෙසයි. මෙයට ප්‍රතිචාර වශයෙන්, කාලිඩ් සිදු කලේ මාලිගා ආරක්ෂා හමුදා කැඳවා ඔහු මාලිගය තුලට වැද ආරක්ෂා වළල්ලක් යොදවා ගැනුමයි.

ආශ්‍රිත
1896


1896 වසර (MDCCCXCVI) යනු ග්‍රෙගෝරියානු දින දසුන ප්‍රකාර  බදාදා දිනයකින් ඇරඹෙන අධික අවුරුද්දක් (බැඳිය විසින් මුළු දින දසුන පෙන්වනු ඇත) වන අතර දින-12 ක් සෙමින් දිවෙන ජූලියානු දින දසුන ප්‍රකාර   සඳුදා දිනයකින් ඇරඹෙන අධික අවුරුද්දක් වෙයි.

1896
නිව්ටන්ගෙ 2 නියමය ගනිතමය ස්වභාවය

නිව්ටන්ගෙ ඩෙවන නියමය මගින් බාහිර අසන්තුලිත බලයට ප්‍රමානත්මක වටිනාකමක් ලබා ඩෙ.එය ගම්යතාව වෙනස් වීමෙ සීඝ්‍රතවයි.ගම්යතාව වෙනස වීමෙ සීඝ්‍රතාව වැඩි වන විට බලය වැඩිවෙ.

ගම්‍යතාව (p)
  චලිත වන වස්තුවක, ස්කන්ඩයෙත් ප්‍රවෙගයෙත් ගුණිතය ගම්‍යතාවයි.

                                                      P = MV වෙ.                                    P   = ගම්යතාව
                                                                                                              M  =  ස්කන්ඩය
                                                                                                               V   = ප්‍රවෙගය
  ගම්යතාවෙ මාන :- MLT-1
  ගන්යතාවෙ ඒකක :- kg m s-1
   ස්කන්ඩය වන වස්තුවක් මත නියත බලයක් ක්‍රියා කිරීම මගින් කලයක් තුල එහි ප්‍රවෙගය සිට ඩක්වා වඩිවෙනම්
                               ආරම්භක ගම්යතාව  =   m*u
                                  අවසාන ගම්යතාව  =   m*v
                                      ගම්යතා වෙනස  =   m*v - m*u
             ගම්යතා වෙනස් වීමෙ සීග්‍රතාවය  =  [m(v-u)] / t
                                                  (v-u) / t   =  a
             ගම්යතා වෙනස් වීමෙ සීග්‍රතාවය  =  ma
         නිව්ටන්ගෙ 2 වන නියමයට අනුව F = ma          වෙ.

                                                                                                                                                                                            HASHAN KALHARA
                                                                                                                                                                                            T.P.072 402 275 7
2013 අළුබඳුන තරගමාලාව

2013 අළුබඳුන තරගමාලාව යනු,  එංගලන්තය සහ ඕස්ට්‍රේලියාව අතර  අළු බඳුන සඳහා තරග වැදුනු ටෙස්ට් ක්‍රිකට් තරග මාලාවකි.

ආශ්‍රිත
ජයග්‍රහණ දිනය

ජයග්‍රහණ දිනය යනු, එම රටවල ඉතිහාසයේ වැදගත් සටන් හෝ යුද්ධ හෝ  වලින් ජයග්‍රහණය සමරනු වස් බොහෝ රටවල විවිධ රජයේ නිවාඩු සඳහා භාවිතා වන පොදු නමකි.

කාම්බෝජයේ ජනවාරි 7 
මෙම ජාතික නිවාඩු දිනය ඇරඹුනේ 1979දී  කෙමර් රූජ් පාලනය අවසන්වීම සිහි කරනු වස්ය.

තුර්කියේ අගෝස්තු 30 
තුර්කි නිදහස් යුද්ධයෙහි අවසන් සටන් කිහිපයෙන් එකක් වූද මහත් තීරණාත්මක සටනක් වූද,  1922දී පැවති ඩුම්ලුප්නාර් සටන තුලින් ලද ජයග්‍රහණය සිහි කරනු වස්,  අගෝස්තු 30 වන දින, ජයග්‍රහණ දිනය (ස්වදේශීය නම: සෆර් බයිරමි) නමින් හැඳින්වෙමින්, තුර්කියේ ජාතික නිවාඩු දිනයක් ලෙස සැමරෙයි.

පකිස්තානයේ සැප්තැම්බර් 8 

1965 ඉන්දු-පකිස්තාන යුද්ධයේ ධ්වාර්කා මෙහෙයුමෙහි සාර්ථකත්වය සිහිකරමින් සැප්තැම්බර් 8 දිනදී පකිස්තානය විසින් පකිස්තාන නාවික හමුදාව සඳහා ජයග්‍රහණ දිනය සමරයි.
ට්‍රිනිඩෑඩ් සහ ටොබැගෝ

නිල වශයෙන් ට්‍රිනිඩෑඩ් සහ ටොබැගෝ ජනරජය වශයෙන් හැඳින්වෙන, ට්‍රිනිඩෑඩ් සහ ටොබැගෝ යනු, දකුණු ඇමරිකාවේ උතුරු කොණට වන්නට පිහිටි දිවයින් රටක් වන අතර, සුළුතර ඇන්ටිලීස්හි වෙනිසුයෙලාවෙහි වෙරළට ඊසාන දිගින්ද ග්‍රෙනාඩාවට දකුණු දෙසින්ද පිහිටයි.

අධෝසටහන්
අනුරාධපුර මහා විහාරය

ලක්දිව මුල්ම විහාරය මහා විහාරය වේ. මහා විහාරය යනුවෙන් නිශ්චිතවම හැදින්වෙන්නේ කුමන අංග ද යන්න පිළිබදව උගතුන් අතර විවිධ මතභේද පවතී. එසේ වුවද දෙවන පෑතිස් රජතුමා විසින් අනුරාධපුරයෙහි මුලින් ම පිටුවන ලද මහා ආරාමයට බෙහෙවින් උචිත වන පරිදි මහා විහාරය යන පදය යෙදී ඇති බව පිළිගත හැකිය.

ලක්දිව මුල් අවධියේ විසූ සියළුම භික්ෂූන් වහන්සේලා කොතැනක විසූව ද, අනුරාධපුරයේ මහා විහාරයට ආගමික වශයෙන් සම්බන්ධ වූහ.

ඉතිහාසය
මුල් සමයේ මුටසීව රජු විසින් රජවරුන්ගේ උයනක් සේ සම්පාදනය කොට තිබූ මහාමේඝ වනෝද්‍යානය, පසුව දේවානම්පිය තිස්ස රජු විසින් මිහිඳු හිමියන් ප්‍රමුඛ මහා සංඝයා වෙත පූජා කරන ලදී. උන්වහන්සේලාගේ වාසය වෙනුවෙන් දේවානම්පිය තිස්ස රජු තැනූ විහාරය, මහමෙවුනා තිසරම් රද්මහ වෙහෙර ලෙස සෙල්ලිපි වල සඳහන් වේ.

අංග

වන්දනීය ස්ථාන
 ශාරීරික චෛත්‍යය - රුවන්වැලි සෑය සහ ධාතුඝරය
 පාරිභෝගික චෛත්‍යය - ශ්‍රී  මහා බෝධිය
 උද්දේසික චෛත්‍යය - පිළිමගෙය

භික්‍ෂුන් පරිහරණය කළ ස්ථාන
 පොහොය ගෙය - ලෝවාමහාපාය
 සන්නිපාත ශාලාව
  රංසිමාලිකය
 දානශාලාව
 කණ්ඨ පොකුණ

අයත්වූ භික්‍ෂුණී විහාර
 ථූපාරාමය
 මිරිසවැටිය

මහා විහාරික භික්‍ෂුන්ගේ කෘති
 මහාවංශය සහ චූලවංශය
 විසුද්ධිමග්ග

==

ශීර්ෂ පෙළ 

 ==

ආශ්‍රිත ලිපි
 අභයගිරි විහාරය
 ජේතවනාරාම විහාරය
 රුවන්වැලිසෑය

වැඩිදුර කියවීම්
 බුදුසරණ පුවත්පත

මහා විහාරය
නැගෙනහිර ඕර්තඩොක්ස් සභාව

නිල වශයෙන් ඕර්තඩොක්ස් කතෝලික සභාව  ලෙසින් මෙන්ම ඕර්තඩොක්ස් සභාව සහ  ඕර්තඩොක්ස් ආගම ලෙසින්ද හැඳින්වෙන,, නැගෙනහිර ඕර්තඩොක්ස් සභාව    යනු, ප්‍රාථමික වශයෙන් නැගෙනහිර සහ  අග්නිදිග යුරෝපයෙහි සහ මැද පෙරදිග ප්‍රදේශ වල, ඇස්තමේන්තුගත 225–300 මිලියන සැදැහැවතුන් ගණනක් සමගින්, ලෝකයේ දෙවන විශාලතම ක්‍රිස්තියානි සභාව වෙයි. බෙලාරූස්, බල්ගේරියාව, සයිප්‍රසය, ජෝර්ජියාව, ග්‍රීසිය, මැසඩෝනියාව, මෝල්ඩෝවා, මොන්ටිනිග්‍රෝ, රුමේනියාව, රුසියාව, සර්බියාව, සහ යුක්‍රේනය යන රටවල ජනගහණයෙහි බහුතර ප්‍රමාණයක ආගමික ඇදහිල්ල එය වෙයි; සැලකිය යුතු සුළුතරයක්  ජෝර්දානයේ,  ඊශ්‍රායෙලයේ,  ලෙබනනයේ සහ   සිරියාවේ සිටිති.

සටහන්

ආශ්‍රිත
සාරින්

සාරින්, හෝ  GB යනු, [(CH3)2CHO]CH3P(O)F යන සූත්‍රය සහිත,  කාබනික පොස්පරස් සංයෝගයකි. අවර්ණ, ගඳක් රහිත ද්‍රවයක් වන එය, ස්නායු කාරකයක් ලෙසන් එහි ඇති අතිමහත් සඵලතාව නිසාම, රසායනික අවියක් ලෙසින් භාවිතා වෙයි.

ඉතිහාසය
ප්‍රබල කෘමිනාශකයන් නිපැයීමේ උත්සාහයක යෙදෙමින් සිටියදී   ඊගේ ෆාර්බ්න්හී විද්‍යාඥයින් විසින් 1938දී ජර්මනියේ වුපාටාල්-එල්බෙයාෆෙල්ඩ්හිදී සාරින් සොයාගන්නා ලදි; එය, ජර්මනිය විසින් නිපැයූ  G-ශ්‍රේණියේ ස්නායු කාරක සතර අතුරින් වඩාත්ම විෂ සහිත එක වෙයි. ටබූන් ස්නායු කාරකයට පසුව සොයාගැණුනු මෙම සංයෝගය, එහි සොයා ගත් තැනැත්තන් සතර දෙනාට ගරු කරනු වස් නම් කර ඇත: ෂ්රාඩර්, ඇස්බ්‍රොස්, රුයිඩිගර් සහ  වැන් ඩ ලින්ඩර්.

අවියක් ලෙසින් භාවිතය 
1939 වසරෙහි මැද භාගය වන විට, කාරකය සඳහා වන සූත්‍රය,  ජර්මානු හමුදා අවි කාර්යාලයෙහි, රසායනික යුධ කටයුතු අංශය වෙත යොමු කරන ලද අතර, යුධ සමයෙහි භාවිතය සඳහා එය තොග නිෂ්පාදනය කළ යුතු බවට එම අංශය විසින් නියෝග නිකුත් කෙරිණී. නියාමක පිරියතයන් කිහිපයක් තැනුනු අතර, දෙවන ලෝක යුද්ධය කෙළවර වන විට,  අධි-නිෂ්පාදන පහසුකමක් තැනෙමින් පැවතුණි (අවසන්ව නොතිබුණි). නාසි ජර්මනිය විසින් සිදු කල සම්පූර්ණ සාරින් නිෂ්පාදනය 500 කිග්‍රෑ සිට 10 ටොන් දක්වා වූ බවට ඇස්තමේන්තු කර ඇත.  සාරින්, ටබූන් සහ  සෝමාන් කාලතුවක්කු උණ්ඩ වලට ඇතුළත් කර තිබුණද, ජර්මනිය විසින්,  මිත්‍ර හමුදා ඉලක්ක වෙතට කිසිවිටෙක, ස්නායු කාරක භාවිතා නොකිරිණි.

 1950 ගණන් (මුල් භාගය): සම්මත රසායනික අවියක් ලෙසින්,  නේටෝ සංවිධානය විසින් සාරින් තෝරා ගන්නා ලද අතර, එසෝසස සහ එක්සත් ජනපදය යන රටවල් දෙකම විසින්, හමුදාමය කටයුතු සඳහා සාරින් නිෂ්පාදනය කෙරිණි.
 1953: ඩර්හැම් ප්‍රාන්තයෙහි, කොන්සට්හී, රාජකීය ගුවන් හමුදා ඉංජිනේරුවෙකු වූ, 20-වියැති  රොනල්ඩ් මැඩිසන්,  විල්ට්ෂයර්හී, පෝර්ටන් ඩවුන් රසායනික යුධඅවි පරික්ෂණ පහසුකමෙහිදී, සාරින් මානව පරික්ෂණයකදී මිය ගියේය. ඔහුගේ මරණයෙන් දින දහයකට පසුව,  රහසේ මරණ පරික්ෂණයක් පවත්වා, මරණය "අත්වැරැද්දක්" නිසා වූ බවට තීන්දුවක් දෙන ලදි.  2004දී, මරණ පරික්ෂණය යළි-විවෘත කරන ලදුව, දින-64 ක මරණ පරික්ෂණ නඩු විභාගයකින් පසුව, ජූරිය තීරණය කළේ,  "චිකිත්සීය-නොවන පරික්ෂණයකදී ස්නායු කාරකයක් යෙදීම" තුලින්, අනීතික ලෙසින් මැඩිසන් මරා දමා ඇති බවයි. 

 21 අගෝස්තු 2013: සිරියානු සිවිල් යුද්ධය අතරතුර,  සිරියාවේ, රිෆ් ඩිමේෂ්කා පාලන ප්‍රදේශයේ, ගූටා ප්‍රදේශයේදී, 2013 අගෝස්තු 21 දිනදී,  සාරින්, බවට සැක කෙරෙන ස්නායු කාරකයක් සහිතව රසායනික අවි භාවිතා වූ බවට දෝෂාරෝපණය කෙරෙයි. විපක්ෂ සහ වෛද්‍ය  මූලාශ්‍ර විසින් මරණ සංඛ්‍යාව 322 සිට 1729 දක්වා බවට පැවසුණු අතර, ගොදුරුවූවන් කිසිවකු වෙත බාහිර තුවාල නොතිබුණු බව කියැවෙයි.

ආශ්‍රිත
කම්කරු දිනය

කම්කරු දිනය යනු කම්කරුවන්ගේ මස්තකප්‍රාප්තීන් සැමරීම සඳහා වන වාර්ෂික නිවාඩු දිනයකි. කම්කරු දිනයෙහි සම්භවය පවතින්නේ  වෘත්තිය සංගම් ව්‍යාපාරය වෙත වන අතර, විශේෂිත වශයෙන්, පැය අටක වැඩ කිරීමද, පැය අටක  විශ්‍රාන්තියද සහ, පැය අටක විවේකයද අධිවාචනය කළ,  පැය-අටක දිනය ව්‍යාපාරය වෙත පවතියි. බොහෝ රටවල, කම්කරු දිනය, මැයි 1 දිනදී සැමරෙන, ජාත්‍යන්තර කම්කරු දිනය හා සමගින්, තුල්‍යාර්ථ හෝ බැඳී හෝ  පවතියි. අනෙකුත් රටවලදී, කම්කරු දිනය සැමරෙන්නේ වෙනස් දිනයන්හිදී වන අතර, බොහෝ විට එය සිදුවන්නේ එම රටෙහි කම්කරු ව්‍යාපාරයට වැදගත් වන දිනයකදීය. කැනඩාවේ සහ එක්සත් ජනපදයෙහි, කම්කරු දිනය පැවැත්වෙන්නේ සැප්තැම්බර මස පළමුවන සඳුදා දිනයෙහිදී වන අතර, රටෙහි බොහෝ පෙදෙස් වල ගිම්හාන නිවාඩු කාලයේ නිල අවසන ලෙසින් සැලකෙන්නේ, රජයේ පාසැල් වල සහ විශ්වවිද්‍යාල වල සිසුන් එම සතියේ හෝ ඊට පසු සතියේ හෝ පාසැල් වල අධ්‍යයනය සඳහා පැමිණෙන බැවිනි. (පාර්ලිමේන්තුව වුවද සාමාන්‍යයෙන් නව සැසියක් අරඹන්නේ, නිවාඩුව කෙළවර වූ විගස වන අතර, සභා වාරය අවසන්ව තිබූ අවස්ථාව පමණක් එසේ නොවේ.)

ජාත්‍යන්තර කම්කරු දිනය

වෙනත් දිනයන්

කැනඩාව

1880 ගණන් වල සිට, කැනඩාවේ කම්කරු දිනය සමරා ඇත්තේ, සැප්තැම්බර් මස පළමුවන සඳුදා දිනයෙහිදීය.

නවසීලන්තය
නවසීලන්තයේ, කම්කරු දිනය රජයේ නිවාඩු දිනයක් වන අතර එය පැවැත්වෙන්නේ ඔක්තොම්බර් මස සතරවන සඳුදා දිනයේදීය.
කම්කරු දිනය (ඇ.එ.ජ.)

එක්සත් ජනපදයෙහි  කම්කරු දිනය, කම්කරු ව්‍යාපාරයෙහි සම්භවය සහ ඇමරිකානු කම්කරුවන්ගේ සාමාජීය සහ ආර්ථික මස්තකප්‍රාප්තීන් සඳහා වෙන් කොට,  සැප්තැම්බර් මස පළමු සඳුදා දිනයෙහිදී සැමරෙන දිනයකි. එහිදී සිදුවන්නේ, ඔවුන්ගේ රටෙහි ශක්තිය, සමෘද්ධිය සහ, ශුභ-සාධනය සඳහා කම්කරුවන් විසින් සැපයුණු දායකත්වය වෙනුවෙන් ජාතියේ ප්‍රණාමය පුද කිරීමකි.

බොහෝ රටවලදී, කම්කරු පංතීන් විසින්  මැයි දිනය නිල නිවාඩුවක් බවට පත් කර ගැනීමට වෙහෙසුනු අතර, බොහෝ ලෙසින් ඔවුන්ගේ උත්සාහයන් සාර්ථකවී ඇත. කෙසේවෙතත්, එක්සත් ජනපදයෙහි සහ කැනඩාවෙහි, කම්කරුවන් සඳහා නිල නිවාඩුව වන්නේ සැප්තැම්බරයෙහි යෙදෙන කම්කරු දිනය (ඇඑජ)  වෙයි. නිව්යෝර්ක් නගරයෙහි පළමු පෙළපාළිය සංවිධානය කළ, මධ්‍යම කම්කරු සංගමය සහ නයිට්ස් ඔෆ් ලේබර් සංවිධානය විසින් මෙම දිනය සුදුසු බව හුවා දක්වන ලදි. හේමාර්කට් සංහාරයෙන් පසුව, එජ ජනාධිපති ග්‍රෝවර් ක්ලීව්ලන්ඩ් බියවූයේ, මැයි 1 දිනදී කම්කරු දිනය සැමරීමට ඉඩ සැලසීමෙන්, එම සිද්ධිය සිහිකිරීමට අවස්ථාවක් සැලසේය යන කරුණ පිළිබඳවය. එහෙයින්, 1887දී, තීරණය කරනු ලැබුයේ,  නයිට්ස් ඔෆ් ලේබර් සංවිධානයේ ප්‍රසාදය පරිදී, සැප්තැම්බර් මසදී නිල නිවාඩුවක් සඳහා අනුග්‍රහය දැක්වීමටය.

ආශ්‍රිත
කුරුවිට

කුරුවිට, රත්නපුර දිස්ත්‍රික්කයේ පිහිටි නගරයකි. කෘෂිකර්ම උපදේශක කාර්යාලය ගොවිජනසේවා මධ්‍යස්ථානයේ ස්ථාපිත කර අැත. කුරුවිට කෘෂිකර්ම උපදේශක කොට්ඨාශයට ග්‍රාම නිලධාරි වසම් 25 ක් අයත් වේ.

සංචාරක ආකර්ෂණ

දෙල්ගමුව රජ මහා විහාරය - වර්ෂ 43ක කාලයක් ශ්‍රී දන්ත ධාතුන් වහන්සේ, සඟවා තැබූ විහාරස්ථානය ලෙස දෙල්ගමුව රජ මහා විහාරය සැළකේ. 
බටතොට ලෙන - බෞද්ධ සාහිත්‍යයහි සඳහන් වන දිවා ගුහාව ලෙස විශ්වාස කෙරෙන බටතොට ලෙන, බටතොට පුරාණ ගල්ලෙන් විහාර පරිශ්‍රයෙහි පිහිටා ඇත.
බටදොඹ ලෙන - මෙරට ප්‍රාග් ඓතිහාසික මානවයා පිළිබඳ සාධක හමුවන ප්‍රධාන පුරාවිද්‍යා ස්ථානයක් වේ. මීට වසර 40,000 කට‌ පෙර විසූ ආදී මානවයින් පිළිබඳ සාධක රාශියක්‌ මෙම ස්ථානයෙන් වාර්තා වී තිබේ.

රත්නපුර දිස්ත්‍රික්කය

ශ්‍රී ලංකාවේ නගර සහ ගම්මාන
ධජ දිනය (ඕස්ට්‍රේලියාව)

ඕස්ට්‍රේලියාවේ, ඕස්ට්‍රේලියානු ජාතික ධජ දිනය සැමරෙන්නේ සැප්තැම්බර් 3 දිනදීය. එදිනදී සැමරෙන්නේ, 1901දී  ඕස්ට්‍රේලියානු ජාතික ධජය පළමුවෙන් ලෙළවීමේ දිනයයි. එම දිනයේදී, අග්‍රාමාත්‍යය එඩ්මන්ඩ් බාර්ටන් විසින්, ඕස්ට්‍රේලියාව සඳහා ධජයක් සැලසුම් කිරීමේ තරගයේ ජයග්‍රාහකයන් ප්‍රකාශයට පත් කරන ලදි. මෙල්බර්න්හී රාජකීය ප්‍රදර්ශන ගොඩනැගිල්ලේ බුබුලාකාරය මුදුනෙහි සිට, මීටර 5.5 හා මීටර 11 ප්‍රමාණයේ විශාල ධජයක් ලෙළවන ලදි.

ආශ්‍රිත
සන්නද්ධ හමුදා දිනය

ලෝකයේ ජාතීන් කිහිපයක් විසින්, ඔවුන්ගේ  සන්නද්ධ හමුදාවන්ට ගරු කරනු වස් වාර්ෂික සන්නද්ධ හමුදා දිනයක් සමරති.

චීනය

චීන සමූහාණ්ඩුව
චීන සමූහාණ්ඩුවේ  සන්නද්ධ හමුදා දිනය () සැමරෙන්නේ,  ජපානය පරදා ජයගත් දිනය සිහිකෙරෙන දිනයේදීම වන සැප්තැම්බර් 3 දිනදීය. අනුස්මරණෝත්සව සහ නිවාඩු දින ක්‍රියාක්මක කරවීමේ නියෝගයෙහි (紀念日及節日實施辦法) 5 වන වගන්තිය ප්‍රකාර, ජාතික ආරක්ෂක අමාත්‍යාංශය (國防部) විසින් සොයා බැලෙනුයේ  සන්නද්ධ හමුදා සාමාජිකයන්ට විවේක දිනයක් සපයන්නේ කෙලෙසද යන්නයි. මෙය තායිවානයේ රජයේ නිවාඩු දිනයක් නොවන මුත්, අදාල ආයතන, කණ්ඩායම් සහ, පාසැල් විසින් උත්සවාංග පැවැත්විය හැකිය.

ඉන්දියාව
ඉන්දියාවේ, යුද්ධ හමුදාව, නාවික හමුදාව සහ ගුවන් හමුදාව විසින් පිළිවෙලින් ඔවුන්ගේම යුද්ධ හමුදා දිනය (15 ජනවාරි), නාවික හමුදා දිනය (4 දෙසැම්බර්) සහ ඉගුහ දිනය (8 ඔක්තොම්බර්) සමරති. ජනරජ දිනයේදී (ජනවාරි 26 ), සියළු සන්නද්ධ සේවා තුනම විසින් ඔවුන්තේ පූර්ණ වර්ණ ප්‍රදර්ශනය කරමින් ආචාර පෙළපාලි දක්වති.

ඉරාකය
ඉරාකයේ සන්නද්ධ හමුදා දිනය සැමරෙන්නේ ජනවාරි 6 දිනදී වන අතර, 1921 ජනවාරි 6 දිනදී ඉරාක යුද්ධ හමුදාව සක්‍රීය කරනය සනිටුහන් කෙරෙයි.

රුමේනියාව
රුමේනියාවේ සන්නද්ධ හමුදා දිනය සමරනු ලබන්නේ ඔක්තොම්බර් 25 දිනදී වන අතර– 1944දී  මෙම දිනයේදී, නාසි-හන්ගේරියානු අණසක යටතේ පැවැති අවසන් රුමේනියානු නගරය වූ  කරෙයි නගරය, රුමේනියානු යුද්ධ හමුදාව විසින් මුදවා ගන්නා ලදි.

ශ්‍රී ලංකාව 
ශ්‍රී ලංකාවේ, එක් එක් සන්නද්ධ හමුදාවන් විසින් ඔවුන්ගේම ස්වීය යුද්ධ හමුදා දිනය (9 ඔක්තොම්බර්), නාවික හමුදා දිනය (9 දෙසැම්බර්) සහ ගුවන් හමුදා දිනය (2 මාර්තු) පිළිවෙලින් පවත්වති. . කෙසේවෙතත්,  නිදහස් දිනයේදී (4 පෙබරවාරි) පැවැත්වෙන හමුදා පෙළපාළි වලදී පූර්ණ වර්ණ ප්‍රදක්ෂිණා කරමින්, සියළු සන්නද්ධ හමුදාවෝ උත්සවය සමරති.

ආශ්‍රිත
හෙබ්‍රෙව් දින දසුන

හෙබ්‍රෙව් හෝ  යුදෙව් දින දසුන (, ha'luach ha'ivri) යනු,  ප්‍රමුඛ වශයෙන් යුදෙව් ආගමික  පිළිපැදීම්  සඳහා වර්තමානයේ භාවිතා වන  චන්ද්‍ර සූර්ය දින දසුනකි. එහි බොහෝ උත්සවාකාර භාවිතා අතර,  යුදෙව් නිවාඩු දිනයන් සඳහා දිනයන්ද, ටෝරා ඛණ්ඩයන්හී සුදුසු ප්‍රසිද්ධ කියවීම්ද, යෝත්සයිටද (ඥාතියෙකුගේ මරණය සිහිකිරීම සඳහා දිනයන්) සහ, දිනපතා පසන් කියවීම්ද, එය විසින් දැක්වෙයි. ඊශ්‍රායෙලයෙහි එය භාවිතා වන්නේ ආගමික කටයුතු සඳහා, කෘෂිකර්මය සඳහා කාල රාමුවක් සහ සිවිල් කටයුතු සඳහා නිල දින දසුනක් සැපයීම සඳහා  වන අතර වුවද,  ග්‍රෙගෝරියානු දින දසුනට වැඩි අනුග්‍රහයක් දක්වමින් අවසන සඳහන් භාවිතය කෙමෙන් ගිලිහෙමින් පවතියි.

යුදෙව්වන් විසින් භාවිතා කෙරෙන දින දසුන කාලාන්තරයෙහිදි පරිණාමයට ලක්ව ඇත. ආදිතම දින දසුන වෙත පැවැති, දින-සතෙහි සතිය, චන්ද්‍ර සූර්ය අන්තරස්ථාපිත ගැළපීම සහ මාසයන්හී නම් යන මූලික ආකෘතිමය ගුණාංග,   බැබිලෝනියානු දින දසුනෙහි ආභාෂය  ලැබ ඇති වූ බවක් සැලකෙයි. ටනයිටික යුගය (දළ වශයෙන් ක්‍රිව 10–220) වන තුරුම, දින දසුන විසින් නව අඩ සඳ භාවිතා කරන ලද අතර, චන්ද්‍ර මාස දොළහ සහ සූර්ය වසර අතර වෙනස නිවරද කිරීම සඳහා සෑම වසර දෙකකට හෝ තුනකට වරක් අමතර මාසයක් එක් කරන ලදි. 

චන්ද්‍ර සූර්ය දිනදසුන්
ගුරුවරුන්ගේ දිනය

ගුරු දිනය යනු ගුරුවරුන් අගය කිරීම සඳහා විශේෂ දිනයක් වන අතර, මෙහි යම් ක්ෂේත්‍රයක ඔවුන්ගේ විශේෂ දායකත්වය හෝ අධ්‍යාපනයේ ප්‍රජා ස්වරය වෙනුවෙන් ඔවුන්ට ගෞරව කිරීම සඳහා සැමරුම් ඇතුළත් විය හැකිය. වෙනත් බොහෝ ජාත්‍යන්තර දින මෙන් නොව රටවල් විවිධ දිනයන්හි මෙම දිනය සැමරීමට මූලික හේතුව මෙයයි. උදාහරණයක් ලෙස, ආජන්ටිනාවේ Domingo Faustino Sarmiento ගේ මරණය සැප්තැම්බර් 11 වන දින ගුරු දිනය ලෙස 1915 සිට සමරනු ලබයි.උදාහරණ ලෙස ඉන්දියාවේ දෙවන ජනාධිපති සර්වේපල්ලි රාධක්‍රිෂ්ණන්ගේ උපන්දිනය, සැප්තැම්බර් 5 වන අතර, 1962 සිට එය ගුරු දිනය ලෙස සමරනු ලැබේ. 
ඒසමගම ගුරු පූර්ණිමා සාම්ප්‍රදායිකව හින්දු භක්තිකයන් විසින් ගුරුවරුන්ට/ගුරුවරුන්ට වන්දනාමාන කිරීමේ දිනයක් ලෙස සමරනු ලැබේ. බොහෝ රටවල් 1994 දී UNESCO විසින් පිහිටුවන ලද ලෝක ගුරු දිනයට සමගාමීව ඔක්තෝබර් 5 වන දින ඔවුන්ගේ ගුරු දිනය සමරයි.

ඉතිහාසය
ගුරුවරුන්ගේ දිනයක් සිහිකිරීමේ අදහස, විවිධ රටවල ස්වායත්ත වශයෙන් පැනනැඟුනේ විසි වන සියවසෙහිදීය; බොහෝ අවස්ථා වලදී, ඔවුන් සමරන්නේ කිසියම් දේශීය අධ්‍යාපනඥයෙකු හෝ අධ්‍යාපනයේ කිසියම් විශේෂ සන්ධිස්ථානයකි (නිදසුනක් වශයෙන්, 1915 වසරෙහි සිට, ආර්ජන්ටිනාව විසින් සැප්තැම්බර් 11 දිනදී සමරන්නේ  ඩොමින්ගො ෆොස්ටීනෝ සර්මියන්තෝගේ මරණය වන අතර, ඉන්දියාව විසින්,  1962 වසරෙහි සිට,  සැප්තැම්බර් 5 දිනදී සැමරෙන්නේ,   ආචාර්ය සාර්වපල්ලි රාධක්‍රිෂ්නන්ගේ උපන්දිනයයි ). වෙනත් බොහෝ ජාත්‍යන්තර දිනයන්ට වෙනස්ව, රටවල් විසින් මෙම දිනය විවිධ දිනයන්හී සැමරීමටප්‍රාථමික හේතුව මෙයයි.

රටවල් සහ ප්‍රදේශ අනුව දින

ආශ්‍රිත
දකුණු අප්‍රිකාවේ වර්ණභේදය

වර්ණභේදය යනු, 1948 සිට 1994 දක්වා දකුණු අප්‍රිකාව පාලනය කල ජාතික පක්ෂ (NP) රජයයන් විසින් නීති සම්පාදනය තුලින් බලාත්මක කරනු ලැබූ, වාර්ගික විසංගමන ප්‍රතිපත්තියක් වන අතර, එය යටතේ, දකුණු අප්‍රිකාවේ බහුතර කළු ජාතික වැසියන්ගේ අයිතිවාසිකම් යටපත් කොට,  සුදු ආධිපත්‍යය සහ ඇෆ්රිකානර් සුළුතර පාලනය පවත්වාගෙන යන ලදි. දෙවන ලෝක යුද්ධයෙන් පසුව, ඇෆ්රිකානර්-ප්‍රමුඛ ජාතික පක්ෂය සහ බ්‍රීඩර්බොන්ඩ් සංවිධාන විසින්, වර්ණභේදය ප්‍රවර්ධනය කෙරුණු අතර, 1990 දී නැමිබියාව ලෙසින්  නිදහස ලබන තුරුම  ජාතීන්ගේ සංගම් විධිනියෝගයක් (1966දී එක්සත් ජාතින්ගේ 2145 අභියෝජනාව වෙතින් ප්‍රත්‍යාදිෂ්ට කෙරුණු ) යටතේ දකුණු අප්‍රිකාව විසින් පාලනය කරනු ලැබූ නිරිතදිග අප්‍රිකාවෙහිද එය ව්‍යවහාර කෙරිණි.

දකුණු අප්‍රිකාවේ වාර්ගික විසංගමනය ඇරඹුනේ ලන්දේසි  සහ බ්‍රිතාන්‍ය පාලනය යටතේ යටත්විජිතවාදී සමයෙහිදීය. කෙසේවෙතත්, වර්ණභේදය නිල ප්‍රතිපත්තියක් වූයේ   1948 මහා මැතිවරණයෙන් පසුවය. නව නීති සම්පාදනය වෙතින්, වාර්ගික කණ්ඩායම් සතරකට වැසියන් බෙදන ලද අතර ("දේශීය", "සුදු", "සුදු-කළු මිශ්‍රිත", සහ "ආසියානු"), නිවැසි ප්‍රදේශ විසංගමණය කරන ලද්දේ, සමහරවිට, බලහත්කාරයෙන් ඉවත් කිරීමෙනි.

ආශ්‍රිත
ප්‍රජනනය

ප්‍රජනනය () යනු නව ජීවීන් බිහිකරන ජීව විද්‍යාත්මක සංසිද්දියයි. මිනිසුන් ගස්වැල් මෙන්ම සතුන්ද ප්‍රජනනය මගින් නව පරපුරු ඇති කරනු ලබයි ප්‍රජනනයක් සිදු වීමට ස්ත්‍රී සහ පුරුෂ වශයෙන් නියෝජිත ලිංග 2ක් අත්‍යවශ්‍යයයි සිතන්නේනම් එය වැරදි සංකල්පයකි ප්‍රජනනය සිදුවීමට ලිංග 2ක් අත්‍යවශ්‍ය නොවේ එක ලිංගික සතුන් පිලිබදව විමසා බැලීමෙන් එය දන ගත හැකිය . ගොලුබෙල්ලා එවැනි එක ලිංගික සතෙකි මේ අනුව ලිංගික තෘප්තිය සහ ප්‍රජනනය යනු පැහැදිලිවම වෙනස් මර්තුක දෙකක් බව දැන් ඔබට පැහැදිලිය එනිසා කිසිවෙකු ප්‍රජනනය යන මර්තුකව ගැන ප්‍රසිද්දියේ හෝ අප්‍රසිද්දියේ හෝ කීමට පකිලිය යුතු නැත .

ආශ්‍රිත
 ලිංගික ප්‍රජනය 
 අලිංගික ප්‍රජනනය

ජීව විද්‍යාව
ප්‍රජනනය
991 මැක්ඩොනල්ඩා

991 මැක්ඩොනල්ඩා යනු,   තෙමිස්ටියානු ක්ෂුද්‍ර ග්‍රහයෙකි. ඔටෝ ස්ටෲවෙ විසින්, 1922දී, ඇඑජහී, විස්කෝන්සින්හී, විලියම්ස් බේහී, පිහිටි යර්කීස් නිරීක්ෂණාගාරය මෙය සොයාගැනුනි. ස්ටෲවෙ විසින් 1939දී ඇරඹීමට උපකාර කල මැක්ඩොනල්ඩ් නිරීක්ෂණාගාරය අනුව යමින් එයට නම් තබා ඇත.

ආශ්‍රිත

බාහිර සබැඳි 
 
 ඩිස්කවරි සර්කම්ස්ටන්සර්ස්: නම්බර්ඩ් මයිනර් ප්ලැනට්ස්

තෙමිස්ටියානු ක්ෂුද්‍ර ග්‍රහයෝ
1922දී සොයාගත් තාරකා විද්‍යාත්මක වස්තූන්
ස්ටෲවෙ සන්තානය
992 ස්වෝසි

992 ස්වෝසි යනු ක්ෂුද්‍ර ග්‍රහයෙක් සහ, සූර්යයා වටා කක්ෂගතව ඇති සුළු ග්‍රහයෙකි. ඔටෝ ස්ටෲවෙ විසින්, 1922දී, ඇඑජහී, විස්කෝන්සින්හී, විලියම්ස් බේහී, පිහිටි යර්කීස් නිරීක්ෂණාගාරය මෙය සොයාගැනුනි. එය නම් කෙරුණේ,  ස්ටෲවෙ අනුව යමින් නම් කෙරුණු මැක්ඩොනල්ඩ් නිරික්ෂණාගාරයේ අඟල්-82 දුරදක්නය නිපැයූ   වෝනර් හා ස්වෝසි සමාගමෙහි, අම්බ්‍රෝස් ස්වෝසි අනුව යමිනි.

ආශ්‍රිත

බාහිර සබැඳි
 ඩිස්කවරි සර්කම්ස්ටන්සර්ස්: නම්බර්ඩ් මයිනර් ප්ලැනට්ස්

ප්‍රධාන වළල්ලට අයත් ක්ෂුද්‍ර ග්‍රහයෝ
පුද්ගලයන් අනුව යමින් නම් කෙරුණු ක්ෂුද්‍ර ග්‍රහයෝ
1922දී සොයාගත් තාරකා විද්‍යාත්මක වස්තූන්
ස්ටෲවෙ සන්තානය
ඩිමිට්‍රි සාෆෙන්ඩාස්

ඩිමිට්‍රි සාෆෙන්ඩාස් (14 ජනවාරි 1918  – 7 ඔක්තොම්බර් 1999) විසින්, ඊනියා " වර්ණභේදයේ නිර්මාණශිල්පී", දකුණු අප්‍රිකානු  අග්‍රාමාත්‍යය හෙන්ද්‍රික් ව්‍රවෲඩ් 1966 සැප්තැම්බර් 6 දිනදී ඝාතනය කෙරිණි.  පාර්ලිමේන්තු පණිවුඩකරුවෙකු විසින් සේවය කළ සාෆෙන්ඩාස් විසින්, පාර්ලිමේන්තු සැසිවාරයක් තුලදී, කිණිස්සක් භාවිතා කරමින්, ව්‍රවෲඩ් හට ඇණ මරා දැමීය.

ආශ්‍රිත
993 මෝල්ටොනා

993 මෝල්ටොනා යනු  සූර්යයා වටා කක්ෂගතව ඇති සුළු ග්‍රහයෙකි.

බාහිර සබැඳි 
 ඩිස්කවරි සර්කම්ස්ටන්සර්ස්: නම්බර්ඩ් මයිනර් ප්ලැනට්ස්

පුද්ගලයන් අනුව යමින් නම් කෙරුණු ක්ෂුද්‍ර ග්‍රහයෝ
ප්‍රධාන වළල්ලට අයත් ක්ෂුද්‍ර ග්‍රහයෝ
1923දී සොයාගත් තාරකා විද්‍යාත්මක වස්තූන්
එරිගෝන් ක්ෂුද්‍ර ග්‍රහයෝ